Man doodgeskok by huisFoto: Netcare 911 ŉ 22-jarige man is Dinsdag by ŉ huis in Mooikloof in Pretoria doodgeskok terwyl hy aan ‘n geiser gewerk het. Shawn Herbst, woordvoerder van Netcare 911, het gesê nooddienspersoneel het deur die dak van die huis toegang tot die man gekry. “Die man is ondersoek maar daar was geen tekens van lewe nie en hy is op die toneel dood verklaar.” Volgens Herbst is die brandweer ontbied om die man se liggaam uit die dak te verwyder. Die voorval word ondersoek.